龍家俊（劉德華飾）係一位被阿媽逼婚嘅商業鉅子，亦係龍門企業嘅負責人，喺一次出海時被表妹鞏黛娜（翁虹飾）推落海，誤俾大嶼山警察鹹蝦叔（午馬飾）當係偷渡客追趕，阿龍逃走嗰時喺一間民宅屋頂上跌倒，遇到沖緊涼嘅月光（張敏飾）陰錯陽差之下，亦都被月光嘅媽媽十一姑（葉德嫻飾）當係偷渡客，最後阿龍被十一姑當係廉價勞工使。